ΓΡΑΠΤΗ ΕΡΩΤΗΣΗ E-2743/02

υποβολή: Ian Hudghton (Verts/ALE) προς την Επιτροπή

(30 Σεπτεμβρίου 2002)

Θέμα: Αποδοχές των εργαζομένων στον τομέα της αλιείας

Μπορεί η Επιτροπή να διαβεβαιώσει ότι έχει προβεί σε πλήρη αξιολόγηση των κοινωνικο-οικονομικών επιπτώσεων της πρότασής της για μεταρρύθμιση της κοινής αλιευτικής πολιτικής, καθώς και της πρότασης κανονισμού για την αλιεία ανοιχτής θαλάσσης· Γνωρίζει η Επιτροπή σε όλη τους την έκταση τις σοβαρές οικονομικές δυσχέρειες που αντιμετωπίζουν οι αλιείς και ο τομέας της αλιείας γενικότερα και ότι η εισαγωγή νέων μέτρων που δεν θα βασίζονται σε πρόσφατες και δοκιμασμένες επιστημονικές παρατηρήσεις — όπως συνέβη τελευταία με τον κανονισμό για την αλιεία ανοιχτής θαλάσσης και τις προτάσεις για την ελεύθερη πρόσβαση στη Βόρειο θάλασσα -, θα προκαλέσει την πλήρη απώλεια εμπιστοσύνης στο κοινοτικό καθεστώς διαχείρισης της αλιείας των ίδιων αυτών ανθρώπων που καλούνται να την εφαρμόσουν·

Γνωρίζει η Επιτροπή ότι οι αποδοχές των αλιέων στη Σκωτία έχουν περιοριστεί, σε διάστημα τριών ετών, σε λιγότερο από το ένα τρίτο των εκτιμήσεων για το 1998 για τον ήδη προβληματικό αυτό τομέα· Κατά την περίοδο αυτή τα εισοδήματα των αλιευτικών σκαφών σημείωσαν πτώση 25 %, εφόσον η μικρή αύξηση των τιμών αντισταθμίστηκε από την σημαντική μείωση του όγκου των αλιευομένων προϊόντων. Η μέση απώλεια σε καθαρά κέρδη εκτιμάται σε 75 % ενώ το καθαρό κέρδος ως ποσοστό επί του εισοδήματος μειώθηκε από 18 % στο 10 %.

Η απώλεια εισοδήματος προκάλεσε προβλήματα στην εξεύρεση πεπειραμένου εργατικού δυναμικού στα δύο τρίτα των σκαφών. Η έλλειψη εμπιστοσύνης στο μέλλον της αλιείας είναι, επίσης, η εξήγηση για την γήρανση του εργατικού δυναμικού: μόνο 37 % των αλιέων είναι κάτω των 30 ετών, πράγμα που έχει συνέπειες στην ασφάλεια και απειλεί την ίδια την επιβίωση των κοινοτήτων που εξαρτώνται από την αλιεία.

Κατόπιν όλων αυτών, μπορεί η Επιτροπή να διαβεβαιώσει ότι έχει πλήρως συνεκτιμήσει όλες τις κοινωνικο-οικονομικές επιπτώσεις πριν την εφαρμογή των πολιτικών της·

Απάντηση του κ. Fischler εξ ονόματος της Επιτροπής

(24 Οκτωβρίου 2002)

Απαντώντας στα ερωτήματα του αξιότιμου μέλους σχετικά με τις κοινωνικοοικονομικές επιπτώσεις που συνεπάγεται η μεταρρύθμιση της κοινής αλιευτικής πολιτικής (ΚΑΠ), πρέπει να σημειωθεί ότι η μείωση του εισοδήματος των αλιέων καθώς και οι δυσχέρειες όσον αφορά την εξεύρεση πληρωμάτων αποτελούν συνέπεια και αποτέλεσμα τόσο τηςπεραλίευσης όσο και του περιορισμού των ιχθυαποθεμάτων. Όλο και περισσότερα ιχθυαποθέματα ευρίσκονται στο όριο της κατάρρευσης λόγωπέρμετρης δραστηριότητας από ένα αλιευτικό στόλο που το μέγεθός του είναι πολύ μεγαλύτερο σε σύγκριση με τη διαθέσιμη ποσότητα ιχθύων. Η προτεινόμενη μεταρρύθμιση της ΚΑΠ αποσκοπεί στην αντιμετώπιση των εν λόγω προβλημάτων. Στόχος της είναι η βιολογική, οικονομική και κοινωνική αειφορία.

Η Επιτροπή έχει επίγνωση του γεγονότος ότι η αναδιάρθρωση του τομέα ενδέχεται να οδηγήσει σε απώλεια θέσεων εργασίας. Η χρηματοδότηση της πρόωρης συνταξιοδότησης των αλιέων ή η επανακατάρτισή τους ώστε να μπορέσουν να εργασθούν σε άλλους τομείς πλην της αλιείας είναι ήδη επιλέξιμες για τη χορήγηση ενισχύσεων από το χρηματοδοτικό μέσο προσανατολισμού της αλιείας.

Στα πλαίσια του χάρτη πορείας για τη μεταρρύθμιση της ΚΑΠ, η Επιτροπή ανέλαβε τη δέσμευση να δημοσιεύσει, πριν από τα τέλη 2002, ένα πρόγραμμα δράσης για την αντιμετώπιση των κοινωνικών, οικονομικών και περιφερειακών επιπτώσεων της αναδιάρθρωσης του κοινοτικού αλιευτικού στόλου. Ανακοίνωσε επίσης ότι το εν λόγω πρόγραμμα θα βασίζεται σε διμερείς συσκέψεις με κράτη μέλη προκειμένου να αξιολογηθεί ο ενδεχόμενος κοινωνικοοικονομικός αντίκτυπος των καθεστώτων περιορισμού της αλιευτικής προσπάθειας.

Βάσει των ανωτέρω έχει ήδη πραγματοποιηθεί ένας γύρος διμερών συσκέψεων ενώ το πρόγραμμα δράσης αναμένεται ναποβληθεί στο Συμβούλιο και στο Ευρωπαϊκό Κοινοβούλιο περί τα τέλη του Οκτωβρίου 2002.

Εξάλλου, όσον αφορά την πρόταση κανονισμού(1) για την αλιεία ανοιχτής θαλάσσης την οποία μνημονεύει το αξιότιμο μέλος, η Επιτροπή έλαβεπόψη τα ιστορικά στοιχεία κατά την κατάρτισή της. Ως εκ τούτου, η εν λόγω πρόταση αντικατοπτρίζει τα προηγούμενα εισοδήματα των αλιέων.

(1) ΕΕ C 151 E της 25.6.2002.